10. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.10841/9869 της 8 Οκτ./2 Νοεμ.  1979 (ΦΕΚ Β΄ 1006) Περί τροποποιήσεως των υπ’ αριθ. Ε.2468/2258/ 8.3.1979 και Ε.3745/3707/ 6.4.1979 αποφάσεων του Υπουργού Οικονομικών, «περί καθορισμού της καθ’ ύλην αρμοδιότητος των Οικονομικών Εφοριών Φορολογίας Ανωνύμων Εμπορικών Εταιρειών και Φορολογίας Ανωνύμων Βιομηχανικών Εταιρειών Αθηνών». Έχοντας υπόψη: 1.Τις διατάξεις του άρθρ. 12 του Ν.Δ. 3843/1958 «περί φορολογίας Εισοδήματος Νομικών Προσώπων». 2.Τις διατάξεις του άρθρ. 2 παρ. 3 εδάφ. 2 του Π.Δ. 960/1978 (ΦΕΚ 237/Α΄/30.12.1978) «περί καταργήσεως, συστάσεως και ανακαθορισμού της χωρικής και καθ’ ύλην αρμοδιότητος Οικονομικών Εφοριών και Δημοσίων Ταμείων του Κράτους και συστάσεως Υπηρεσίας Ελέγχου Διακινήσεως Αγαθών (ΥΠ.Ε.Δ.Α.)». 3.Τις αποφάσεις Ε.2468/2258/8.3.1979 (ΦΕΚ 249/Β΄/14.3.1979) και Ε.3745/3707/6.4.1979 (ΦΕΚ 416/Β΄/3.5.1979). 4.Την προκύψασα, από τη μέχρι τώρα λειτουργία των ανωτέρω Οικονομικών Εφοριών, ανάγκη μεταφοράς αρμοδιοτήτων από την Οικον. Εφορία Φορολογίας Ανωνύμων Βιομηχανικών Εταιρειών Αθηνών στην Οικονομική Εφορία Φορολογίας Ανωνύμων Εμπορικών Εταιρειών Αθηνών, αποφασίζουμε: Τροποποιούμε την απόφασή μας Ε.2468/2258/8.3.1979 ως κάτωθι: 1.(Αντικαθίσταται η περίπτ. α΄ της παρ. 1 της Ε.2468/2258/8-14 Μαρτ. 1979, (ανωτ. αριθ. 8). 2.Η ισχύς της παρούσας αρχίζει από 16 Οκτ. 1979. 3.Επί των, κατά την έναρξη της ισχύος της παρούσης, εκκρεμών σε οποιοδήποτε στάδιο υποθέσεων των ανωτέρω Ανωνύμων Εταιρειών (παρ. 1 παρούσας), ενώπιον του Οικονομικού Εφόρου Φορολογίας Ανωνύμων Βιομηχανικών Εταιρειών Αθηνών και των Διοικητικών Δικαστηρίων (Διοικητικά Πρωτοδικεία, Εφετεία Σ.τ.Ε.), αρμόδιος για τη συνέχιση της διαδικασίας καθίσταται ο Οικονομικός Έφορος Φορολογίας Ανωνύμων Εμπορικών Εταιρειών Αθηνών, στον οποίο θα παραδοθούν οι φάκελλοι των περαιωθεισών υποθέσεων εντός 15 ημερών από της δημοσιεύσεως της παρούσας. 4.Κατά τα λοιπά ισχύουν οι ανωτέρω αποφάσεις μας. 